section_heading: Etiologija
paragraph_text: Miastenija gravis je stečena bolest, premda postoje i rjeđi nasljedni oblici bolesti. Sama bolest je rijetka, ako ju usporedimo s nekim drugim neurološkim oboljenjima, kao što su npr. cerebrovaskualrne bolesti, epilepsije, migrena. No, pretpostavlja se da simptomi vrlo često ostaju neprepoznati. Podaci iz različitih studija pokazuju da npr. u SAD-u ima od 36&nbsp;000 do 60&nbsp;000 oboljelih (godišnje novih slučajeva 14-20 na 100&nbsp;000 stanovnika), u Australiji 12 oboljelih na 100&nbsp;000 stanovnika (3 nova slučaja na 100&nbsp;000 stanovnika).